Kolej Melayu Kuala Kangsar

Kolej Melayu Kuala Kangsar (lebih dikenali Malay College, MCKK, atau (Inggeris: The Malay College Kuala Kangsar), merupakan sebuah sekolah berasrama penuh premier lelaki terulung di Malaysia. Sekolah ini terletak di Bandar DiRaja Kuala Kangsar, Perak. Sekolah ini juga merupakan sekolah berasrama penuh pertama yang diwujudkan di Malaysia.

Sejarah

Ditubuhkan pada 1905 oleh pihak British atas cadangan daripada R.J. Wilkinson, pegawai pendidikan jajahan pada masa itu. Cadangan itu disokong sepenuhnya oleh Sultan Perak, Sultan Idris Murshidul Azam Shah I (1886—1916). 

Pada awalnya, penubuhan sekolah ini ialah untuk mendidik dan melatih golongan elit Melayu yang terdiri daripada kerabat diraja. Anak lelaki kelahiran kebanyakan sukar untuk mendapat tempat di sekolah ini. Selepas kebangkitan nasionalisme orang Melayu pada sekitar tahun 1947, syarat kemasukan ke sekolah ini dilonggarkan dan semakin ramai anak-anak orang kebanyakan dapat peluang untuk menuntut di sini. Kini anak Melayu terpilih berpeluang mengikuti pembelajaran peringkat menengah di sekolah ini. Sekolah ini ditubuhkan berdasarkan model Public School terkenal di England iaitu Eton College, dan ini menyebabkan sekolah ini turut diberi jolokan sebagai Eton of the East.

Infrastruktur
Bangunan overfloor (dibina pada 1909) adalah binaan yang menjadi identiti sekolah ini, bercirikan senibina Greco-Roman, berhadapan padang ragbi, merupakan asrama bagi pelajar tingkatan 4 dan tingkatan 5 (dan juga tingkatan 3 dan 6 pada satu masa) dan dewan makan. Bangunan Prep School (dibina pada 1913) yang menempatkan pelajar tingkatan 1, terletak di selatan kampus, adalah lebih kecil daripada bangunan Overfloor, mengekalkan senibina Greco-Roman, tetapi dengan ciri-ciri yang berbeza.

Sukan

Terdapat tiga padang sukan utama di sekolah ini; padang di hadapan Asrama Besar  ( Big  School ) yang digunakan untuk ragbi, bola sepak dan kriket, padang hoki berhadapan Asrama Baru dan padang serbaguna di Blok Pentadbiran.

Alumni 
Persatuan alumni Kolej Melayu Kuala Kangsar dikenali sebagai Malay College Old Boys' Association (MCOBA) atau "Persatuan Murid Tua Kolej Melayu Kuala Kangsar", ditubuhkan pada tahun 1929.

Antara bekas pelajar yang ternama adalah seperti 
 Sultan Hisamuddin Alam Shah – Yang di-Pertuan Agong ke-2 & Sultan Selangor ke-5
 Sultan Salahuddin Abdul Aziz Shah – Agong ke-11 & Sultan Selangor ke-8
 Sultan Haji Ahmad Shah Al-Musta’in Billah – Agong ke-7 & Sultan Pahang kini
 Sultan Azlan Muhibbuddin Shah – Agong ke-9 & Sultan Perak ke-34
 Tuanku Ja’afar – Agong ke-10 & Yang di-Pertuan Besar Negeri Sembilan ke-10
 Dato' Onn Jaafar – Menteri Besar Johor ke-7 & pengasas UMNO
 Datuk Seri Anwar Ibrahim - Perdana Menteri Malaysia ke-10

Tradisi

Sebagai sekolah yang mempunyai sejarah yang lama, pelbagai tradisi tersendiri masih dipelihara oleh pelajar semasa serta alumni. Pada perlawanan sukan utama, setiap pelajar akan turun ke padang dan bersorak serta menyanyikan lagu-lagu sorakan dengan unison.

Murid tua Kolej Melayu mengekalkan tradisi memakai tali leher sekolah pada setiap hari Rabu. Perjumpaan murid-murid tua, Hujung Minggu Murid Tua (Old Boys Weekend) juga dilangsungkan setiap tahun di kampus selama tiga hari, dimana mereka akan bertanding dalam pelbagai acara sukan. Perlawanan ragbi antara murid tua dan pelajar semasa menjadi tarikan utama perjumpaan ini. Selain daripada ini, MCOBA juga mengadakan majlis makan tahunan untuk murid-murid tua yang biasanya

Senarai Pengetua

1905—1918:  William Hargreaves 
1918—1919: J.O. May
1919—1923: L.A.S. Jermyn
1923—1938: C. Bazell
1938—1949: H.R. Carey
1949—1953: K.D. Luke
1953—1958: J.D.R. Howell
1958—1959: P.G. Haig
1959—1965: N.J. Ryan
1965—1969: Abdul Aziz Ismail
1970—1971: Syed Abu Bakar Barakbah
1971—1972: Mohd. Ghazali Hj. Hanafiah
1973—1975: Nordin Nasir
1975—1977: Abdul Rahman Mohd. Ali
1977—1982: Wan Abdul Aziz Wan Hamzah
1982—1983: Syed Alwi Syed Aljunid
1983—1987: Zainal Abidin Hj. Ahmad
1988—1992: Rashdi Ramlan
1992—1995: Hj. Hassan Hashim
1

Kolej Melayu Kuala Kangsar
Jalan Tun Abdul Razak 
33000, Kuala Kangsar
Negeri Perak, Malaysia
Telefon : 605-7761400
Fax : 605-7764500

Pautan luar 

 mckk.edu.my Laman rasmi Kolej Melayu Kuala Kangsar.
 ODP - Kuala Kangsar Alumni category Senarai Laman Web Alumni di Open Directory Project.
  Laman Web Sejarah ringkas Kolej Melayu Kuala Kangsar.
  Laman Web Persatuan Guru Kolej Melayu Kuala Kangsar.
 Kenangan belajar di MCKK

Kuala Kangsar
Sekolah lelaki di Malaysia
Sekolah menengah di Perak